Alehandro Valverde
Alehandro Valverde Belmonte (spāņu: Alejandro Valverde Belmonte; dzimis 1980. gada 25. aprīlī Las Lumbreras, Mursijas reģionā) ir bijušais Spānijas šosejas riteņbraucējs. Valverdes lielākās uzvaras ir 2009. gada Vuelta a España kopvērtējums, Ljēža—Bastoņa—Ljēža (2006., 2008., 2015. un 2017. gadā) un 2006., 2008. gada UCI ProTour un 2014., 2015. gada UCI WorldTour sezonas kopvērtējumā. Vairākas reizes ieguvis medaļas Pasaules čempionātā — sudrabu (2003, 2005), četrreiz bronzu, līdz visbeidzot arī zelta medaļu 2018. gada čempionātā. Valverde izceļas ar retu spēju apvienot vairākas specialitātes, būdams gan labs kalnu braucējs, gan sprinteris. 2010. gadā pēc ilgstošām tiesas prāvām viņš tika diskvalificēts uz diviem gadiem kā daļa no Operación Puerto asins dopinga izmeklēšanas, bet 2012. gadā pēc diskvalifikācijas izciešanas atgriezās sacensību apritē.